Dame i gospodo,

Hvala vam što ste se odazvali mom pozivu i svojim prisustvom potvrdili da vizija i razvoj najbolje mogu da okupe najodgovornije ljude kako bi zajednički oblikovali našu budućnost.

Danas govorimo o projektu koji iz temelja može da promijeni naučnu, kulturnu i turističku ponudu Podgorice ali i Crne Gore.

Naš cilj je da odvažnim i smjelim projketom u potpunosti započnemo sa revitalizacijom arheološkog lokaliteta Duklja, našeg dragocjenog kulturnog nasljeđa, koja je nažalost prepuštena zubu vremena, i za to krivicu snosimo svi mi.  
  
Bogata istorija Duklje, koja seže od rimskog doba, svjedoči o kontinuitetu civilizacijskih tokova na ovim prostorima i pruža dubok uvid u razvoj naše kulture i društva. Ovaj arheološki lokalitet nije samo svjedočanstvo prošlih vremena, već i ključni element u razumijevanju kulturne interakcije i identiteta Balkana kroz vjekove.

Izgradnjom putne infrastrukture kojom Duklju povezujemo sa Podgoricom, nastavak šetališta od mosta Milenijum sve do lokaliteta, izgradnja multifunkcionalnog Centra za posjetioce sa brojim sadržijama, poput bioskopa na otvorenom, velikih konferencijskih sala, biblioteke, interaktivnih edukativnih prostorija za različite uzraste i još mnogo toga.  
  
Kreiramo najznačajnii turistički priozvod u zadnjih nekoliko decenija, Podgoricu stavljamo na mapu nezaobilaznih destinacija kada je riječ o ovoj vrsti turizma, dobijamo mogućnost organizovanja najvećih događaja, pogotvo u svijetlu našeg članstava u Evropskoj uniji, i konačno, vraćamo Duklji stari sjaj. Gradimo novu razvojnu šansu Podgorice i Crne Gore, nudimo nove mogućnosti našoj privredi, hotelijerima i ugostiteljima, omogućavamo savremene uslove za proučavanje istorije i kulture svim našim đacima, otvaramo mogućnost za brojne kulturne manifestacije i konačno gradimo reprezentativno zdanje za doček visokih stranih delegacija.

Slični projekti valorizacije kulturne baštine širom Evrope pokazali su se veoma uspješnim. Konkretno, programom ROCK je bilo obuhvaćeno deset evropskih gradova s ciljem regeneracije istorijskih jezgara kroz inovativne pristupe. Tokom gotovo četiri godine Bolonja, Lisabon, Skoplje i ostali gradovi dokazali su da kroz inovativna rješenja kulturna baština može biti važna pokretačka snaga urbane održivosti i ekonomskog rasta.

Planirana realizacija projekta valorizacije Duklje predviđena je za 2028. godinu, simbolično u godini u kojoj očekujemo završetak procesa pristupanja Crne Gore Evropskoj uniji. U tom kontekstu, ovaj projekat ne bi bio samo kulturni poduhvat, već i snažan pokazatelj evropske orijentacije naše zemlje.  
  
  
 Predstavljanje Duklje na evropskom nivou značilo bi potvrdu njenog značaja u širem civilizacijskom okviru, čime bismo dodatno osnažili našu poziciju u zajednici naroda koji baštine zajedničke istorijske i kulturne vrijednosti.  
  
Kultura, kao temelj identiteta svakog društva, predstavlja most koji povezuje prošlost sa budućnošću. Upravo kroz ovakve projekte čuvamo naše kulturno nasljeđe i ujedno ga uključujemo u savremene tokove kao izvor inspiracije i razvoja za buduće generacije.

Moja namjera je da danas zajednički razmotrimo ključne aspekte i mogućnosti realizacije ove inicijative koja će doprinijeti jačanju kulturnog i evropskog identiteta Crne Gore.

Vaše mišljenje je dragocjeno i nadam se konstruktivnoj diskusiji koja će doprinijeti unapređenju projekta.